
Grozījumi Starptautisko un Latvijas Republikas nacionālo sankciju likumā
Izdarīt Starptautisko un Latvijas Republikas nacionālo sankciju likumā (Latvijas Vēstnesis, 2016, 31. nr.; 2018, 128. nr.; 2019, 124. nr.; 2021, 200. nr.; 2023, 247. nr.; 2024, 204. nr.; 2025, 106. nr.) šādus grozījumus:
1. Izslēgt 13. panta 4.7 daļu.
2. Izslēgt 13.1 panta pirmajā un otrajā daļā vārdus "Izložu un azartspēļu uzraudzības inspekcijas".
3. Izslēgt 13.2 panta pirmajā daļā vārdus "Izložu un azartspēļu uzraudzības inspekcija".
Likums stājas spēkā 2026. gada 1. aprīlī.

